**Գորդոն լիճ** (Lake Gordon), արհեստական ջրամբար, որը ստեղծվել է Գորդոն ամբարտակին կից։ Գտնվում է Գորդոն գետի գետաբերանում, Ավստրալիա մայրցամաքի Թասմանիա նահանգի հարավ-արևմուտքում։

Առանձնահատկություններ
---------------------

Ջրամբարը կառուցվել է 1970-ական թվականների սկզբին Թասմանիայի Հիդրոէլեկտրական հանձնաժողովի կողմից ամբարտակի կառուցման արդյունքում։ Վերջինիս նպատակն էր ստեղծել վերին պահեստարան Գորդոնի էլեկտրակայանի համար, որը կունենար ամենամեծ և վիճահարույց հիդրոէներգետիկական սխեման Թասմանիայում։

Հաշված ջրահավաք ավազանից Գորդոն լիճն ունի 1280 քառակուսի կիլոմետր տարածք։ Ամենամեծ լիճն է Թասմանիայում, 278 քառակուսի կիլոմետր մակերեսով և 12 359 040 մեգալիտր հզորությամբ (436,455,4 × 106 խորանարդ ֆուտ) կամ 12,5 կմ³ (3,0 խորանարդ մղոն) ջրի տարողությամբ, որը քսանհինգ անգամ գերազանցում է Փորթ Ջեքսոնի ջրի քանակին։ Պեդեր լիճը միանում է Գորդոն լճին Մաք Պարթլան ջրանցքով, որի աշխարհագրական կոորդինատներն են՝ 42°50′51″ հվ. լ. 146°11′45″ ավ. ե.HGЯOL:

Հակասություններ
---------------

Առաջարկվել են լրացուցիչ ամբարտակներ կառուցել Գորդոն գետի ստորին հոսանքում, բայց դրանք քաղաքական բողոքի ալիք բարձրացրին «Վայրի բնության պահպանում» կազմակերպության կողմից։ Առավել նշանավոր էր 1980-ական թվականների սկզբին Ֆրանկլինի ամբարտակի հակասությունները։ 1983 թվականին Ավստարլիայի վարչապետ Ռոբերտ Հոուքի միջամտությամբ Ավստրալիայի կառավարությունը չեղյալ հայտարարեց Թասմանիայի կառավարության որոշումը՝ ստորին Գորդոնը պատնեշելու մասին։ Երբ Թասմանիայի կառավարությունը հրաժարվեց դադարեցնել ՅՈՒՆԵՍԿՕ-ի ցուցակում ընդգրկված Համաշխարհային ժառանգության տարածքի աշխատանքը, Ավստրալիայի կառավարությունը հաջողությամբ ապահովեց վճիռ Ավստրալիայի Բարձր դատարանում՝ Համագործակցություն ընդդեմ Թասմանիայի գործով։ Ստորին Գորդոնը չպատնեշվեց։

Թասմանյան էներգետիկ ճգնաժամ
---------------------------

2016 թվականի սկզբին լճում երբեմնի ջրամատակարարման ամենացածր մակարդակը գրանցվեց 2016 թվականի Թասմանյան էներգետիկ ճգնաժամի ընթացքում։

Ծանոթագրություններ
------------------

1. 1 2  GEOnet Names Server — 2018.
2. ↑  McKenry, Keith (1972) *A History and critical analysis of the controversy concerning the Gordon River Power Scheme* pp.9 - 39 in Australian Conservation Foundation (1972) *Pedder Papers - Anatomy of a Decision* Parkville, Vic. Australian Conservation Foundation
3. ↑  «Register of Large Dams in Australia». *Dams information*. Australian National Committee on Large Dams. 2010. Արխիվացված է օրիգինալից (Excel (requires download)) 2013 թ․ դեկտեմբերի 12-ին. Վերցված է 2015 թ․ հունիսի 23-ին.
4. ↑  Harries, David (March 2011). «Hydroelectricity in Australia: past, present and future». *ecogeneration*. Great Southern Press. Արխիվացված է օրիգինալից 2015 թ․ հուլիսի 6-ին. Վերցված է 2015 թ․ հուլիսի 6-ին.
5. ↑  Baines, Richard (2016 թ․ մարտի 24). «Energy crisis: Tasmania's key hydroelectric source Lake Gordon at record low». *ABC News*. Վերցված է 2016 թ․ մարտի 31-ին.
6. ↑  Gramenz, Emilie (2016 թ․ մարտի 31). «Lake Gordon dam level fall captured in dramatic video». *ABC News*. Վերցված է 2018 թ․ ապրիլի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գորդոն լիճ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh85055934 · VIAF: 315149291 · WorldCat VIAF: 315149291 |

 |